cyanic-selkie/wikianc huggingface dataset:
Heavy metal
Heavy metal ili samo metal podvrsta je rok-muzike, koja se razvila kasnih 1960-ih i početkom 1970-ih, najviše u Ujedinjenom Kraljevstvu i SAD-u. Ova vrsta rock muzike ima korijene u blues rocku, psihodeličnom i acid rocku. Muzičke grupe koje su stvarali heavy metal razvili su masivan zvuk, karakteriziran vrlo pojačanom distorzijom, dužim gitarskim solo dionicama, naglašenim ritmovima i sveukupnom glasnoćom. Tekstovi pjesama i stilovi izvedbe ponekad su povezani s agresijom i mačizmom. Srodan je žanrovima kao što su: glam metal, hard rock i NWOBHM.
Godine 1968. osnovane su tri rock grupe koje su se prve istakle u ovoj vrsti muzike poput: Black Sabbath, Led Zeppelin i Deep Purple. Slijedeċi muzički primjer koji su postavili veċ navedene grupe, nekoliko američkih rock grupa je tokom 1970-ih izmijenilo heavy metal u pristupačnije muzičke oblike: sirovi, promukli zvuk i šokantni scenski nastupi Alice Coopera i Kiss, te na bluesu ukorijenjena rock muzika Aerosmith-a i gitarske solo dionice divlje rock muzike grupe Van Halen. Sredinom 1970-ih britanska grupa Judas Priest pomogla je da se podstakne evolucija ovog muzičkog pravca odbacivši veliki dio njihovog blues utjecaja. Motörhead je uveo senzibilitet pank rokk muzike i sve većeg naglaska na brzinu sviranja. Početkom kasnih 1970-ih predstavnici novog talasa britanskog heavy metala poput Iron Maiden, Def Leppard i Saxon, slijedili su u sličnom duhu veċ navedene muzičke primjere. Prije kraja desetljeća, ljubitelji heavy metal muzike postali su poznati kao "metalheads" ili "headbangers". Tokom 1980-ih, glam metal je postao popularan zahvaljujuċi grupama poput Bon Jovi i Mötley Crüe. Underground muzička scena je stvorila niz agresivnijih stilova: thrash metal se uspješno probio na glavnu muzičku scenu sa muzičkim sastavima poput: Metallica, Slayer, Megadeth i Anthrax, dok ostali ekstremni podžanrovi teškog metala poput death metala i black metala ostaju subkulturni fenomeni. Od sredine 1990-ih popularni stilovi su dalje proširili definiciju samog žanra, u koje spadaju groove metal i nu metal, od kojih posljednji često uključuje elemente grungea i hip hopa.
Osobine
Heavy metal je najčešće prepoznatljiv kao vrsta muzike sa: glasnim distorziranim zvukom električne gitare kao glavnim muzičkim instrumentom, naglašenim ritmovima, snažnom kombinacijom zvuka bas gitare i bubnja i živahnog pjevanja. Podžanrovi teške metal muzike različito naglašavaju, mijenjaju ili izostavljaju jedan ili više ranije navedenih atributa. Jon Pareles, kritičar New York Timesa na ovu temu je napisao: U svakom slučaju, podžanrovi teškog metala (heavy metala), razlikuju se po svojstvenim varijacijama stila u odnosu na original, koji najčešće odstupaju od "zacrtanih" osobina "čistog" metala.
Instrumenti
mini|Black Sabbath Najčešće korišteni instrumenti u heavy metal muzici su: bubnjevi, bas, gitara (solo i ritam gitara) i pjevač (koji može, a i ne mora svirati neki od instrumenata). Klavijature se koriste u nekim stilovima heavy metal muzike, dok se kod ostalih ne koristi. Pošto se stilovi podžanrova stalno unapređuju klavijature postaju sve popularnije. Električna gitara je najprepoznatljiviji instrument u heavy metal muzici. Distorzija koja se koristi pri veoma glasnom pojačanju gitare je tu da stvori moćan ili heavy zvuk. Iako su se neki od kritičara ove vrste muzike sa podsmijehom izjavljivali da je sve to više proizvod ograničene muzičke vještine nego inovacije. Nešto kasnije pojavili su se kvalitetniji gitarski solisti, a riff-ovi su postali nezaobliazan dio heavy metal muzike. Gitaristi koriste razne muzičke tehnike tako da je u većini pod-žanrova virtuoznost preovladala nad jednostavnošću.
Pjevači u ovoj vrsti muzike predstavljaju raznolikost po pitanju pjevačkih stilova, počevši od više-oktavnog operskog pjevanja Roba Halforda iz grupe Judas Priest i Bruce Dickinsona iz Iron Maiden, pa do hotimično grubog pjevanja Lemmy Kilmistera iz grupe Motorhead.
Kada govorimo o "živom" zvuku, smatra se podjednako bitnim elementom heavy metala kao i bilo koji drugi segement ove vrste muzike. Počevši od vodećih The Who i Jimi Hendrixa rani metal bendovi su postavili muzičke standarde za jačinu zvuka tokom šou-a. Tony Iommi, gitarista iz 'pionirskog' heavy metal benda Black Sabbath, je jedan od mnoštva ranih heavy metalaca koji je pretrpio ozbiljno oštećenje sluha zahvaljujući njihovom "živom" zvuku!!! Dalje, roker iz Detroita Ted Nugent (koji, uzgred, odbacuje termin 'heavy metal' za opis njegove vrste muzike) i The Who (koji su držali titulu 'Najglasnijeg benda na svijetu' u Ginisovoj knjizi rekorda) gitarista Pete Townshend su skoro pa gluhi. Kanadski Eudoxis su nagrađeni zato što su imali najduže i najbučnije bas bubnjeve (dužina od 6 stopa), dokazavši time da dužina igra veoma važnu ulogu po pitanju jačine tj. glanoće zvuka.
Teme
thumb|250px|desno|Omot albuma ...And Justice for All američke heavy metal grupe Metallica Pored mnogo popularnije muzike, također je zastupljen i vizualni utisak, odnosno fotografije u heavy metal muzici. Korice albuma i scenski nastup igraju isto toliko važnu ulogu u ovoj vrsti muzike kao i sama muzika. Kroz sviranje heavy metal muzike, mnogi muzičari iz ovog muzičkog pravca međusobno sarađuju da bi stvorili niz različitih iskustava za raznovrsne prohtjeve publike. Imajući ovo na umu, heavy metal predstavlja jedan od kontraverznijih muzičkih pravaca po pitanju njegove forme u odnosu na ostale. Dok je umjetnost slikanja izražena preko vizualnog prikaza, simfonija preko zvuka, imidž neke heavy metal grupe izražen je kroz: određene teme koja povezuje muziku, "artworka" tj. izgleda korica na albumima, izgleda koncertne pozornice, tekstova pjesama i stila oblačenja članova određene grupe, zajedno zaokruženo sa kvalitetom i vrstom zvuka.
Historičari rock muzike nastoje dokazati da je Zapadni pop utjecao na formu heavy metala, koja je orijentisana "fantazijskom bjegu od stvarnosti." Ovaj bjeg od stvarnosti ogleda se u nerealnim i futurističkim tekstovima pjesama, dok afričkoamerički blues heavy metalu daje "golu" realnost i iskrenost, usredsređenu na gubitke, depresiju i samoću. Ova vrsta muzike ima dodirnih tačaka i sa spiritualnim (duhovnim) temama u muzičkoj i simboličkoj teoriji.
Zvučne i tematske komponente heavy metal muzike pretežno pod utjecajem bluza koji obrađuje probleme iz svakodnevnog života, a vizuelne komponente su pretežno pod utjecajem fantazijske komponente pop muzike. Teme tame, zla, snage i apokalipse su fantazijske jezičke komponente za označavanje realnosti životnih problema. Kao reakcija na "ljubav i mir" hipi kulture iz 1960-ih, heavy metal se razvio kao protiv-kultura, gdje je svjetlost potisnuta tamom, a srećni završeci u popu su također zamijenjeni surovom realnošću navodeċi nas na pomisao da stvari nisu baš uvijek onakve kakve bi trebale biti na ovome svijetu. Dok ljubitelji ove vrste muzike tvrde da tema tame u pjesmama nije poruka, kritičari se protive ideji veličanja negativnog pogleda na surovu stvarnost.
Teme u stihovima pjesama su obično tamnije nego lagahne pop pjesme iz 1950-ih, 1960-ih i 1970-ih, a usmjerene su na: rat, nuklearno uništenje, teme iz životnog okruženja i političku, odnosno vjersku propagandu. Pjesma pod nazivom "War Pigs" grupe Black Sabbath, "Killer of Giants" Ozzy Osbournea, "...And Justice For All" (kao i album "Disposable Heroes" grupe Metallica, "Two Minutes to Midnight" Iron Maiden-a) su primjeri ozbiljnih suprotnosti vezano za rasprave na temu svjetskih afera. Power metal grupe, čiji su lirski i muzički tonovi najčešće bombastični i optimistični, su jedan od izuzetaka za mračni stereotip. Mnogi poklonici i grupe koje sviraju power metal, (kao u slučaju grupe Manowar), vjeruju da bi heavy metal trebao inspirisati i uzdizati muziku na viši nivo.
Utjecaji klasične muzike
Kompozitori klasične muzike poput Johanna Sebastiana Bacha, Nicolo Paganinija, Wolfganga Amadeusa Mozarta ili Franza Liszta imali su značajnog utjecaja na ranu heavy metal muziku. Iako je gitarista Ritchie Blackmore (Deep Purple/Rainbow) vršio eksperimente sa muzičkim oblikovanjem koje je pozajmio iz klasične muzike do ranih sedamdesetih, Edward Van Halen-ova solo kadenca ) obilježila je značajan trenutak po pitanju razvitka virtuoznosti u metalu. Nakon njega; uticaji klasike u metalu tokom osamdesetih su ustvari ličili, pomalo, na ranu osamnaestovijekovnu, za njihov model brzine i tehnike. Zaista, kasnija Barokna era Zapadne muzičke umjetnosti je također, prikazana kroz izvijesne segmente gotike. Npr., "Mr. Crowley" (1981) Ozzy Osburne-a i gitariste Randy Rhoads-a, je uplitala specifičnu vrstu sintisajzera i Barokom-inspirisanu solo gitaru da bi stvorili upečatljivo raspoloženje Osburne-ovim tekstovima pjesama. Kao i mnogi drugi gitaristi 80-tih, Rhoads je prilično studiozno gledao na teoriju muzičke umjetnosti da bi udružili ne tako brojnu industriju pedagoških magazina za gitare (kao što je "Guitar for Practicing Musician") koji je porastao tokom decenije. Doduše, u većini slučajeva, umjetnici metal-a koji su pozajmili tehniku i retoriku muzičke umjetnsoti nisu ni pokušavali da postanu klasični muzičari. (Izuzetaka je naravno bilo, npr. gitarista Yngwie Johann Malmsteen, s čime se mnogi slažu a to je da se njegova muzika više oslanjala na Ancient Mariner," based on the poem by Samuel Taylor Coleridge. However, the 1977 Rush album A Farewell to Kings features the twelve-minute "Xanadu," also inspired by Coleridge and predating the Iron Maiden composvirtuoznost i upotrebu elemenata zvuka klasike, kao što je harmonična mol ljestvica, da bi izgledala kao klasika, iako, to u stvarnosti nije bila).
U enciklopediji Encarta se tvrdi da "kada je tekst bio u vezi sa muzikom, Bah je mogao napisati muzičke ekvivalente verbalnih ideja", bendovi progresivnog roka kao što je Emerson, Lake, i Palmer i Yes su već istražili ovu povezanost i prije evoluiranja heavy metala. Kako heavy metal propagira teme apokalipse i slike moći i tame, sposobnost prevođenja verbalnih ideja, u muzičke, sa priličnom preciznošću, onda bi se one veoma fino podudarale sa idejama riječi koje su od velike važnosti kada govorimo o autentičnosti i kredibilitetu heavy metal-a. Odličan je dokaz za gore spomenuto, Powerslave, album Iron Maiden-a. Slika albuma vezana je za scenu Egipatske piramide i mnoge pjesme sa albuma za temu imaju život i smrt, uključujući i pjesmu "The Rime of the Ancient Mariner", koja se bazira na poemi Samuel Taylor Coleridge-a.
Historija
Termin heavy metal
Porijeklo izraza heavy metal, kada je u pitanju forma muzike, je nepoznato. Ovaj termin je korišten vijekovima u hemiji i metalurgiji i kao takav je okarakterisan u Oxford-ovom riječniku engleskog jezika. Ranoj upotrebi ovog termina u modernoj kulturi možemo zahvaliti William S. Burroughs-u, inače piscu protiv-kulture. U svojoj noveli The Soft Machine (Mekana mašina)(1962) predstavlja lik "Urnina Willy-a, Heavy metal klinca". Njegova sledeća novela, izašla je 2 godine kasnije, pod nazivom "Nova Express", koja još više razvija ovu temu i udubljuje se u priču, heavy metal-a - kao sinonima ovisnosti o drogama.
CITAT: "With their diseases and orgasm drugs and their sexless parasite life forms — Heavy Metal People of Uranus wrapped in cool blue mist of vaporized bank notes — And the Insect People of Minraud with metal music"
[Burroughs, William S, (1964). Nova Express. New York: Grove Press. str. 112]
S obzirom na datum objavljivanja ovih tekstova, malo je vjerovatno da je Burroughs imao namjeru da poveže termin sa rok muzikom; iako je Burrough-ovo pisanje možda imalo uticaj na dalju upotrebu ovog termina.
Termin "heavy metal" je prvi put upotrijebljen u tekstu jedne pjesme, riječima "heavy metal thunder" - Steppenwolf-a (1968) - "Born to be Wild" (walser 1993, str.8)Creem
"I like smoke and lightning | Heavy metal thunder | Racin' with the wind | And the feelin' that I'm under"
Knjiga "Istorija Heavy Metala" tvrdi da ime potiče od govora hipija ("hippispeak"), heavy sa značenjem bilo čega sa potentnim raspoloženjem, te metal, koji još detaljnije i podrobnije pojašnjava vrstu raspoloženja. Riječ "heavy" (sa značenjem ozbiljnog i dubokog) ušla je u sleng kontra-kulture i odnosi se na "heavy muziku", posebno onu sa sporijim tempom, te pojačanim varijacijama standardnog popa; u stvari Iron Butterfly je prvi odsvirao pjesmu Los Angeles u 1967. godini, objasnivši na omotu albuma naziv sljedećim riječima: "Iron - symbolic of something heavy as in sound; Butterfly - light, appealing and versatile... and object that can be freely in the imagination." Iron Butterfly 1968 album je nazvan Heavy. Činjenica da je Led Zeppelin ukorporirao heavy metal u svoje ime možda je zapečatila upotrebu ovog termina.
U kasnim šezdesetim, Engleska je još uvijek bila centar industrije (s obzirom na to da je većina rok bendova nastala u, i oko gradova, kao što su Led Zeppelin, The Move i Black Sabbath), neki ljudi upućuju na to da termin Heavy Metal može imati povezanost sa takvim aktivnostima. Biografija benda The Move tvrdi da je zvuk koji je dopirao iz "heavy" gitarskih riffova, bio veoma popolularan među redovima metalaca.
Sandy Pearlman, originalni producent, menadžer i tekstopisac za Blue Öyster Cult tvrdi da je bio među prvima koji je unjeo izraz heavy metal u rok muziku 1970. godine.
Jako rasprostranjena, ali salomiva hipoteza o porijeklu žanra je nastala od "Chas" Chandler-a, koji je bio menadžer Jimi Hendrix Experience-a u 1969, u intervjuu za PBS TV program "Rock And Roll" u 1995. Tvrdi da je "...to (heavy metal) bio termin za prvobitni New York Times članak recenzirajući nastup Jimi Hendrix-a", i također naglašava da autor opisuje Jimi Hendrix Experience "... kao slušanje heavy metala, pri padu sa neba." Smatra se da validnost izvora ove tvrdnje ne bi trebala poslužiti kao referenca, te je kao takva upitne preciznosti.
Prva, detaljno dokumentirana upotreba termina heavy metal odnosi se na stil muzike, izgleda da je u vezi ishodom Creem-a maja 1971., u kritici Sir Lord Baltimor-ovog Kingdom Come-a. U ovom intervjuu nam je rečeno da "Sir Lord Baltimor je izgleda 'bacio na stol' sve najkvalitetnije heavy metal trikove u knjizi." Kritičar grupe Creem - David Marsh i Lester Bangs bi s vremena na vrijeme koristili izraz u njihovim tekstovima uz pozdrav bendovima poput Led Zeppelin-a i Black Sabbath-a.
Heavy metal je u početku možda služio kao podsmijeh od strane brojnih muzičkih kritičara ali je ubrzo bio prihvaćen. Drugi, već oformljeni bendovi, kao što je Deep Purple, koji je prvobitno imao korijene u pop i progresivnom roku, ubrzo je preuzeo "mantil" heavy metala, dodajući distorziju i dodatno pojačanje u još agresivnijem pristupu.
Počeci (šezdesete i rane sedamdesete)
Američki bluz je bio veoma popularan i uticajan među ranim Britanskim rokerima; bendovi poput Rolling Stones-a i Yardbirdsa su sinimili "omote" mnogih klasičnih bluz pjesama, ponekad ubrzavajući tempo i upotrebljavajući električnu gitaru gdje je prvobitno korištena akustična. (Slična prilagođavanja bluza i ostalih rasa muzike stvorila su najraniji rock and roll, najviše zaslugom Elvisa Presley-a).
Tako nastao, pojačani bluz bio je podržan intelektualnim i umjetničkim eksperimentima koji su se uzdigli na viši nivo, kada su muzičari počeli sa eksploatacijom povoljnih prilika - električno pojačane gitare - da bi proizveli jači i disonantniji zvuk. Dok je bluz-rok koristio bubnjevske stilove koji su bili sa veoma jednostavnim prelazima na malim setovima bubnjeva, bubnjari su počeli sa upotrebom snažnijeg, kompleksnijeg, i pojačanog pristupa da bi se izjednačili i čuli uz postepeno pojačanje jačine zvuka gitare; slično su vokalisti izmijenili njehovu tehniku i pojačali njihov oslonac na amplifikaciju, veoma često su postajali stilizovaniji i dramatičniji u čitavom tom procesu. Simuultani napreci u amplifikaciji i tehologiji snimanja postalo je moguće da se sa uspjehom uhvati ta snaga teškog pristupa snimku.
Ostali uticaji uključuju Vanilla Fudge, koji su usporili pop muzički tempo i ubacili elemente psihodelične muzike u pop melodiju, kao što su učinili i Britanski rokeri The Who i The Kinks, koji su "utabali" svoj put ka heavy metal stilovima predstavljajući snažne akorde i još agresivniji sudar sa rok žanrom muzike. Još jedan ključni faktor bila je grupa Cream koja je dokazala da će snažni trio postati glavna karakteristika heavy metala. Najvjerovatnije je pjesma grupe The Kinks (1965) "You Really Got Me" jasno identifikovana kao prototip heavy metala...
Pred kraj 1968., heavy zvukovi bluza su postajali sve učestaniji - mnogi obožavatelji ukazuju na to da je omot benda Blue Cheer, Eddie Cochran-ovog hita "Summertime Blues", prva istinita heavy metal pjesma. Pjesme poput "Helter Skelter" sa The White albuma i singl "Revolution" (1968) postavile su nove standarde za izobličenje i agresivnost zvuka na jednom pop albumu. Bend Dejva Edmunda Love Sculpture objavio je agresivniju veziju (heavy gitara) Sabre Dance-a u novembru 1968. Album Truth (kasna 1968) (The Jeff Beck Group) bio je važan i uticajan rok album objavljen nedugo nakon prvog albuma grupe Led Zeppelin, te vodeći (pogotovo za britanske fanove bluza) neke ljude na nedoumicu da li je Truth zapravo bio prvi album heavy metala. Yardbirds singl Think About It bi također trebao da se spomene, koji je također uključivao sličnu vrstu zvuka onoj koju je Jimmy Page implementirao sa Led Zeppelin-om.
Takođe, progresivni rok bend Kinga Crsimon-a "21st Century Schizoid Man" sa njihovog debitantskog albuma, In The Court of the Crismon King sadržavao je najviše tematski, kompozicionalnih i muzičkih karakteristika heavy metala veoma izobličenog zvuka gitare...
U svakom slučaju, Led Zeppelin je bio taj koji je upoznao svijet sa formiranjem novog žanra. Prvobitni heavy metal bendovi - Led Zeppelin, Deep Purple, Uriah Heep, UFO ii Black Sabbath, između ostalih najčešće su etiketirani kao hard-rock bendovi zahvaljujući modernoj heavy metal zajednici, umjesto heavy metal, pogotovo oni bendovi čiji je zvuk bio veoma sličan tradicionalnom rock-u. U suštini, ova dva termina se najčešće naizmijenično koriste, a posebno kada je riječ o sedamdesetim. Zaista, mnogi takvi bendovi nisu sami po sebi smatrani "heavy metal bendovima", ali su imali pojedinačne pjesme i rad koji je vezan za žanr.
Mainstream dominacija (80-ih)
|mini|lijevo|Iron Maiden, najznačajniji NWOBHM bend Pank rock se pojavio sredino 70-ih, kao reakcija protiv socialnih uslova u to vrijeme i protiv roka i heavy metala. Prodaja heavy metal albuma je naglo opala u kasnim 70-im zbog panka-a, disca, i roka glavne struje. Sa glavnim izdavačkim kućama koje su se bazirale na panku, mnogi novi Britanski Heavy metal bendovi su bili inspirisani pankom i improvizacijama, pa tako su svoje albume pravili za malu, ali vjernu publiku. Britanske muzičke novine "the Nme" i "Sounds" počele su da primječuju New Wave of British Heavy Metal. NWOBHM bendovi kao što su Iron Maiden, Motörhead, Saxon, Diamond Head i Def Leppard su obnovili Heavy metal, zvuk im je bio žešći, reducirali su Blues elemente, nagašivali su tempo inspirisan pankom. U 80-im, NWOBHM se probio u mainstream, kada su albumi Iron Maiden-a, Motörhead-a i Saxon-a dospjeli u Top 10 Britanske muzike. Sljedeće godine, Motörhead je postao prvi bend u pokretu koji je dospio u vrh top liste sa No Sleep 'til Hammersmith. Ostali NWOBHM bendovi, kao Diamond Head i Venom, iako manje uspješni, kasnije će imat veliki uticaj na razvoj Metala.
Vinko Šamarlić
Vinko Šamarlić rođen je 8. marta 1964. godine u Ozimici kod Žepča. Nakon završene osnovne škole u Zavidovićima dolazi u Sarajevo gdje pohađa Srednju policijsku školu. Po završetku škole prvo se zapošljava kao policajac, da bi 1985. godine došao u Specijalnu jedinicu gdje postaje komandir borbene jedinice sa činom kapetana. Paralelno sa ovim aktivnostima Vinko Šamrlić bio je istaknuti džudista sarajevskog judo kluba Željezničar. Osvojio je brojne medalje te je postao reprezentativac BiH.
Heavy metal
Mainstream dominacija (80-ih)
Prošla generacija Metal bendova se polako raspadala. Deep Purple su se raspali 1975 i Led Zeppelin 1980. Black Sabbath je rutinski bio podržavan na koncertima Los Anđeleskom grupom Van Halen. Eddie Van Halen je najviše doprinjeo tome da Elektirčna gitara bude najviše istaknuta u metal bendovima, sa svojom solažom u pjesmi "Eruption" sa albuma "Van Halen", smatra se prekretnicom. Ritchie Blackmore, bivši član Deep Purple-a, Randy Rhoads i Yngwie J. Malmsteen su bili poznati kao Metal virtuozi.
Vinko Šamarlić
Početkom rata u BiH on je već imao osvojenu olimpijsku normu za odlazak na Olimpijske igre koje su se 1992. godine održavale u Barceloni. Poginuo je 08. juna 1992. godine, dan prije odlaska ekipe na Olimpijske igre u Barceloni.
Posthumno je odlikovan i "Zlatnom policijskom zvijezdom", "Medaljom za hrabrost" i "Ordenom zlatnog grba sa mačevima". U sjećanju na njega jedna ulica u Sarajevu nosi njegovo ime, a svake godine u spomen na njega u Sarajevu se održava Memorijalni, internacionalni Judo turnir.
Heavy metal
Alternativni/New metal
New Metal je nastao početkom 1990-ih godina pod uticajem Grungea, Industrial Metala, Death Metala i Hip-Hop kulture. Zvanično mu je udahnut život 1994.
Prva New Metal grupa bila je Korn. Željeli su drugačiji zvuk od dotadašnjih Heavy Metal grupa. Pod njihovim uticajem razvilo se mnogo grupa od kojih su najpoznatije: SlipKnot, Drowning Pool, God Smack, Disturbed, Biohazard, Coal Chamber, Limp Bizkit i System of a Down.
Ono što New Metal čini specifičnim u svijetu Heavy Metala je to što dosta grupa koristi DJ-eve, te to što većina njih ima šest ili više članova, npr. SlipKnot sa 9 Ill Nino sa 6... Također je zanimljivo to što se puno ne koristi distorzija gitare, nego su riffovi obično veoma brzi, i obično nema solo dijelova gitare u pjesmama, što se desilo upravo pod uticajem grupe Korn čiji su članovi na početku karijere rekli da su solo dijelovi postali previše dosadni u Heavy Metal muzici.
Ledina (Sevnica)
Ledina je naseljeno mjesto u sastavu općine Sevnica, regija Posavska, Slovenija.
Historija
Do teritorijalne reorganizacije u Sloveniji nalazila se u sastavu stare općine Sevnica.
Stanovništvo
Na popisu stanovništva 2011. godine, Ledina je imala 243 stanovnika.
Napomena: ''U 1955. povećano za naselje Čretež pri Ledini koje je ukinuto.''
Leskovec v Podborštu
Leskovec v Podborštu je naseljeno mjesto u sastavu općine Sevnica, regija Posavska, Slovenija.
Historija
Do teritorijalne reorganizacije u Sloveniji nalazio se u sastavu stare općine Sevnica.
Stanovništvo
Na popisu stanovništva 2011. godine, Leskovec v Podborštu je imao 84 stanovnika.
Napomena: ''Do 1953. iskazivano pod imenom Leskovec. U 2017. izvršena je manja razmjena teritorija između naselja Leskovec v Podborštu i Šentjanž.''
Biologija
mini|240p|desno|Ćelija 1. [[Jedarce 2. Jedro 3. Ribosomi 4. Vezikula 5. Hrapavi endoplazmatski retikulum 6. Golđijev aparat 7. Mikrotubula 8. Glatki endoplazmatski retikulum 9. Mitohondrija 10. Lizozom 11. Citoplazma 12. Mikrotijelo 13. Centriole]] Biologija (grčki: βiοs - bios = život +  λoγοs - logos = nauka, znanje, znanost, učenje) je nauka o životu, životnim pojavama i procesima. Obuhvata široki spektar naučnih područja, od proučavanja života na molekulskom nivou do međuodnosa živih bića sa (živom i neživom) okolinom i njihove evolucije u prostoru i vremenu.
Svi oblici života imaju izvjesne osobine koje ih čine specifičnima i razlikuju od mrtvih tvari. Za razliku od nežive prirode, sva živa bića posjeduju autonomnost, autoregulaciju i autoreprodukciju. Prema tome, uobličena su u samoodržive organizme, sa sposobnošću samoregulacije životnih pojava i procesa i samoobnavljanja (reprodukcije) naredne generacije istovrsnih potomaka
Biodiverzitet na Zemlji uključuje više od 10 miliona različitih vrsta živih bića. Veličina im s kreće od mikroskopskih (mikroorganizama) do džinovskih (plavi kit - more i slon - kopno) dimenzija.
Područja biologije
Neki od predmeta proučavanja biologije Brojna su područja biologije, slijedi kraći spisak:
Poznati biolozi
mini|150p|desno|Darwin
Omega-3 masna kiselina
Naziv dolazi od stare nomenklature masnih kiselina. Prije nego što su bili identificirani kao takvi skupno ih se je nazivalo "Vitamin F".
Imaju pozitivni učinak na ljudsko zdravlje. Smanjuju razinu triglicerida u krvi. Smanjuju krvni tlak. Spriječavaju nastanak krvnih ugrušaka. Poboljšavaju cirkulaciju krvi.
Namirnice bogate omega-3 masnim kiselinama
mini|Salvia hispanica sjeme.
O ljubavi i drugim nečistim silama
O ljubavi i drugim nečistim silama (španski: Del amor y otros demonios) je roman kolumbijskog pisca Gabriela Garcíe Márqueza, koji je prvi put obljavljen 1994.
U prologu, Gabriel García Márquez tvrdi da je roman izmišljena priča koja je za temelj imala jednu od mnogobrojnih legendi koje mu je njegova baka pričala u djetinstvu. Radnja prati sudbinu dvanaestogodišnje djevojčice, za koju se vjeruje da je zaražena bjesnoćom, i čija duga kosa bakrene boje nastavlja rasti i nakon njene smrti. Prije nego što je napisao ovaj roman, Márquez je prisustvovao iskopavanju jedne grobnice, te u jednom od grobova ugledao kostur slične mlade djeovjke s dugom crvenom kosom, koja je ubrzo postala izvorom njegove inspiracije za ovaj roman. Mariana Solanet u priručniku Garcia Marquez for Beginners (Marquez za početnike) ipak tvrdi kako je priča u potpunosti plod Marquezove mašte. Ona radije prihvaća činjenicu da je djelo Daniela Lemaitrea, Historija Kartage, poslužila Marquezu kao temelj za njegov roman Ljubav u doba kolere.
2008. premijerno je izvedena opera Ljubav i druge nečiste sile na Glyndebourne festivalu.
Sierva María
Sierva María je jedinica markiza Casalduero Don Ignacio de Alfaro y Dueñas i Bernarde Cabrera. Odgojila ju je Dominga de Adviento, jedna crkinja koja je služila u markizovom domu. Rođena je sedam mjeseci nakon začeća s pupčanom vrpcom oko vrata, tako da su pomislili da neće preživjeti. Dominga je tada dala zavjet da se djevojčina kosa neće rezati sve dok se ne uda, ako preživi. Djevojka je pak jako buntovna... a takvo ponašanje u društvu u kojem je živjela bilo je neprihvatljivo te su je proglasili utjelovljenjem samog vraga.
Zato ju je otac odvodi u samostan Santa Clara smatrajući da će ju boravak tamo i časne klarise "izliječiti". Za vrijeme te odvojenosti od ostaloga svijeta, ona dozvoljava dolazak oca Cayetana Delaure u odaju u kojoj je zatočena. Iako Delaura dolazi s ciljem da ju izliječi, egzorcizam ustupa mjesto ljubavi, a ustaljene propovijedi zamjenjuju ljubavni stihovi kojima ju on uči.
Cayetano Delaura
Cayetano Alcino del Espíritu Santo Delaura y Escudero je zadužen da izliječi Siervu Maríu. Smatra se da je direktni potomak Garcilasa de la Vege. Štićenik je biskupa De Cáceres y Virtudes, kojem mladi otac ponajprije čita knjige. Njegova jedina veća zadaća jest istjerati zlog duha iz tijela djevojčice, u koju se on nenadano zaljubljuje.
Reference
Solanet, Mariana. Garcia Marquez for Beginners. New York: Writers and Readers, 2001.
Fenolftalein
Fenolftalein je hemijski spoj čija je sumarna formula C20H14O4. On je jedan od najpoznatijih pH indikatora (u kiseloj sredini je bezbojan, u bazičnoj ružičast). Prvi put ga je predstavio Adolf von Baeyer 1871. godine. Ime spoja se sastoji iz riječi fenol i hidrida ftaleinske kiseline. Fenolftalein je trifenilmetanska boja, i sačinjava osnovni spoj iz porodice ftaleina. Odgovarajući sulfonski ftalein je fenol crvena. Pri pH vrijednosti od 0 do oko 8,2 rastvoreni fenolftalein je bezbojan, pri višim pH vrijednostima rastvor se oboji u crvenu ili ljubičastu boju.
Predstavljanje
U reakciji Friedel-Craftovog aciliranja zamjenjuju se dva ekvivalenta fenona i jedan ekvivalent ftaleinske kiseline uz prisustvo manjih količina koncentrirane sumporne kiseline ili cink hlorida: 500px|centar|Sinteza fenolftalein
Upotreba
Sve do otkrića da je fenolftalein potencijalno karcinogen, koristio se više od stotinu godina kao laksativ. Malene količine koje se koriste kao indikator nisu opasne. U građevinarstvu rastvori fenolftaleina se koriste za vizualiziranje dubine karbonatiziranog betona i za utvrđivanje osobina obradivosti svježe očišćenih površina (površine sa pH vrijednošću manjom od 8,5). Reducirani fenolftalein se može koristiti u Kastle-Meyerovom testu za dokazivanje tragova krvi u forenzičkim naukama.
Triangl
200px|mini|desno|Triangl Triangl je idiofoni muzički instrument iz porodice udaraljki. Sastoji se od jedne, obično čelične metalne šipke koja je savijena u obliku trougla.
Oblik
Jedan od uglova triangla ostavljen je otvorenim - krajevi šipke ne dotiču se, što ton koji on proizvodi čini neodredivim. Instrument visi na jednom od druga dva ugla, obješen tankom žicom ili kožom kako bi slobodno vibrirao. Udara se metalnim udaračem pri čemu daje visok, zvonak ton.
Upotreba i tehnika
U latinoameričkoj, narodnoj i rock muzici, triangl se najčešće koristi obuhvaćanjem rukom tako da se jedna njegova strana može lakše dotaknuti radi prigušivanja i prilagođavanja tona. Također se visina tona može za nijansu prilagoditi udaranjem različitih dijelova trougla i finim prigušivanjem tona.
Kada nije potrebna kontrola prigušivanja i visine tona, triangl naizgled ne zahtijeva veliku muzikalnu sposobnost i često se kao motiv koristi u kratkim vicevima o instrumentu koji i idiot može svirati. Međutim, dionice za triangl u klasičnoj muzici mogu biti vrlo zahtjevne. Tako James Blades u svojoj knjizi "Grove Dictionary of Music and Musicians" piše da U rukama majstora zvuk triangla može biti iznenađujuće suptilan i izražajan.
Do najvećih poteškoća u sviranju triangla dolazi se pri sviranju kompleksnijih ritmova, koji su ponekad i komponovani baš za njega usprkos tome što kontrola glasnoće može biti izrazito teško ostvariva. Vrlo tihi tonovi stvaraju se puno lakšim udaračima - za najtiše tonove koriste se igle za pletenje. Kompozitori ponekad traže upotrebu drvenih udarača koji stvaraju tuplji i tiši ton.
Lan
Lan (lat. Linum usitatissimum) je jednogodišnja ili dvogodišnja zeljasta biljka sa kratkim vretenastim korijenom.
Opis biljke
Stabljika je visoka (30–80 cm), uspravna, okrugla, bez dlaka, obrasla listovima, u gornjem dijelu je granata. Listovi su naizmjenično raspoređeni, lancetasti, dugački 2–3 cm, široki 2–4 mm, bez dlaka, zeleni ili sivozeleni. Liska je zašiljenog vrha, sa osnovom suženom u dršku. Cvjetovi su na vrhu stabljike na dugačkim drškama, nalaze se u cimoznim cvatima. Čašica i krunica su od po pet listića, krunični svjetloplavi, ružičasti ili ljubičasti, na vrhu zaobljeni, a ka osnovi klinasto suženi i žućkasti. Plod je loptasta čahura sa mnogo sjemena, 6–8 mm dugačka. Sjem je do 5 mm dugo, do 2 mm široko, spljošteno, s jedne strane zaobljeno, s druge suženo. Svjetlosmeđe je boje, sluzavog i uljastog ukusa kada se zagrize, bez mirisa. Cvjeta od juna do augusta.
Samoniklo raste u poljima, pored puteva, po obodu šume; česta je biljka, rasprostranjena od ravničarskih do alpskih područja. Lan se uzgaja na plodnom zemljištu umjerenog klimata gdje traži dosta vode.
Lan se kosi ili čupa, a sjeme se odvaja mlaćenjem. Masno ulje se dobija cijeđenjem zrelog sjemena. Treba voditi računa da sjeme, kada se dugo i nepropisno čuva, ne počne da klija, jer tada može biti otrovno.
Upotreba
Sjeme lana je jedno od najvažnijih izvora sušivih ulja. Postoje podaci da se lan u tu svrhu uzgajao još prije 6 000 godina. Sadržaj ulja u sjemenu je od 32% do 43%. Laneno ulje se uglavnom koristi za pravljenje boja, lakova, mehkih sapuna i štamparskih boja. Savremene sintetičke podne podloge se prave od plastičnih polimera od kojih se mnogi i danas dobijaju iz sjemenih ulja. Laneno ulje koristi se za izradu nekih farmaceutskih preparata. Ostaci poslije cijeđenja ulja se koriste kao stočna hrana bogata bjelančevinama.
Lan se komercijalno, radi sjemena, uzgaja uglavnom u Argentini, Ukrajini, Francuskoj, Bangladešu Etiopiji, Rusiji, Indiji, Kini, Kanadi i u SAD-u. Rusija je najveći proizvođač lanenih tekstilnih vlakana sa 70% učešća u svjetskom tržištu.
Lanena vlakna su izuzetno jaka, čvrsta i istegljiva. Upotrebljavaju se za izradu lanenog sukna, konca, grubog platna, kvalitetnog papira, izolacionih materijala.
Historija
Lan je nekada bio najvažnija tekstilna biljka, a sada je po značaju iza pamuka. Porijeklo lana nije sasvim jasno jer je poznat kao kulturna biljka još od prahistorije. Stari Egipćani su nosili odjeću od lana, uvijali mumije u laneno platno, a slike biljke lana se mogu vidjeti na zidovima u grobnicama. Stari Grci su uvozili lan davno prije kršćanstva.
Ban Matej Ninoslav
Matej Ninoslav je bio bosanski ban u periodu od 1232. do 1250. godine. Ostala je zabilježena njegova povelja Dubrovačkom knezu Žanu Dandolu, koja je postala predmetom kontroverzi zbog pokušaja da se na osnovu njenog teksta odredi narodnosni sastav Bosne u 13. vijeku.
Samostalni bosanski vladar
Pišući o srednjevjekovnoj Bosni historičari najviše koriste „agitatorsku“ ugarsku i rimsku prepisku i vjeruje se svakoj optužbi izrečenoj protiv bosanskih heretika. Pri tome se kršćanske akcije preuveličavaju, prikazuju se kao veliki uspjeh krstaškog oružja, što baca u sjenu samostalnu djelatnost bosanskih vladara.
Tako se smatra da je 1239. g. patarenska sljedba u Bosni sasvim istrijebljena. Međutim, već slijedeće godine, na primjeru Ninoslavovog odnosa prema Dubrovniku, vidi se da je Ninoslav veliki ban po milosti božijoj. Banov sud je nadležan za sve prijestupe koje načine Dubrovčani i drugi latinski (vlaški) trgovci, što drugim riječima znači da Ninoslav ne dopušta da strani trgovci imaju u njegovoj zemlji bilo kojega drugog suca osim njega. U tom pitanju pokazao je Ninoslav strogost prema strancima zato što ne dopušta nijednom »Vlahu« (a radi se uglavnom o Dalmatincima koji su ili mletački ili ugarski podanici) poseban položaj u svojoj zemlji.
Splićani se obraćaju Ninoslavu zbog toga što je politički protivnik Bele IV koji od 1242. g. zaštićuje Trogirane s kojima su Splićani, otad u ratu. Toma Arhiđakon u svojoj hronici smatra Ninoslava pravim katolikom. Ljutiti Bela je poveo vojsku da osveti banova temeraria facta, ne zato što je Ninoslav doista bio krivovjernik, nego zato što se usudio  u  njegovoj   Dalmaciji   primiti  kneževsku  vast!.
Međutim, s novim papom Inoćencijem IV položaj se bosanske biskupije mijenja. Prije svega, papi se sredinom 1246. g. javio bivši bosanski biskup Ivan, a i ugarski dominikanci traže i da im papa da posebno pravo u borbi protiv heretika. U to doba poinje i borba kaločkog nadbiskupa za bosansku biskupiju. Kaločki nadbiskup Benedikt se nudi papi da će protiv bosanskih heretika povesti križarski rat. Oduševljen, Inocencije IV mu daje pravo da raspolaže imanjima nevjernika, a zatim ga imenuje svojim legatom. Početkom 1247. g. pozdravlja papa ideju Bele IV, koji je takođe odlučio poći protiv heretika.
Podvrgavanje bosanske biskupije kaločkoj nadbiskupiji bez sumnje je vrlo neugodno iznenadilo Ninoslava. Dok je bosanski biskup bio papin sufragan, i to s boravkom izvan njegove zemlje, ban se nije mnogo uzbuđivao. Promjena vrhovništva mogla se vrlo neugodno upotrijebiti protiv njega. Ninoslav zato šalje Inocenciju IV vjerodostojna svjedočanstva o čistoći svoje vjere, na što papa obustavlja namjeravanu akciju protiv njega. Kaločkom nadbiskupu Benediktu je zapovjeđeno da ne istupi protiv Ninoslava. Tako je Ninoslav ponovno odbio nasrtljive ugarske prelate od svoje zemlje, što mu je omoguilo da do kraja života (ili vladanja) zadrži položaj koji je stekao još 1233. g. kad je postao samostalni bosanski vladar.
Političko-ideološke konotacije
Istraživanje o etnodruštvenom razvoju srednjovjekovne Bosne suočava se s teškoćama već pri tumačenju narodnosnih izraza u bosanskim ćirilskim ispravama XIII. vijeka, naprimjer u trima ispravama bana Mateja Ninoslava. U njima Matej Ninoslav stanovnika Bosne naziva "Srblinom" i suprotstavlja ga "Vlahu", tj. stanovniku Dubrovnika. To je nazivlje bilo uzrokom brojnim tumačenjima što su se kretala u rasponu od apsolutnog odbacivanja do potpuna prihvaćanja. Da bismo mogli objasniti tu zagonetku historiografije, nužno je pomnije razmotriti ćirilske isprave XII. i XIII. vijeka i njihovo narodnosno nazivlje.
Analiza tih isprava pokazuje, prije svega drugoga, da sporni izraz o narodnosnoj suprotnosti: "Srblin" ↔ "Vlah" nije potekao iz srednjovjekovne Bosne, nego iz srednjovjekovne Srbije. U sačuvanoj građi ti se izrazi prvi put pojavljuju u ispravi raškog velikog župana Stefana Dubrovniku, napisanoj oko godine 1215. Tu ispravu danas poznajemo u prijepisu dubrovačkog notara Paskala, što je za objašnjenje naziva "Srblin" i "Vlah" veoma važno, još više činjenica da je isti notar pisao i dvije od tri spomenute isprave bana Mateja Ninoslava, iz 1240. i 1249. Prvu Ninoslavovu ispravu (prije 1235.) pisao je, doduše, "gramatik" Desoje, a ne notar Paskal, ali to ne mijenja zaključak da je narodnosna suprotnost "Srblin" ↔ "Vlah" u bosanske isprave dospjela iz raških isprava, i to posrednistvom dubrovačke kancelarije. Da nazivlje Ninoslavovih isprava nije odražavalo narodnosno ustrojstvo Bosne u prvoj polovini XIII vijeka i da se ono u njoj nije upotrebljavalo, pokazuje činjenica da isprava bana Kulina Dubrovniku iz godine 1189. ne samo da ne poznaje naziv "Srblin", a kao starija od Ninoslavovih isprava ona bi taj naziv morala poznavati da se on upotrebljavao u Bosni, nego ni Dubrovčanina ne naziva "Vlahom". Naziv "Vlah" za Dubrovčanina u ispravama Mateja Ninoslava očigledno nije bio bosanskog porijekla, jednako ni naziv "Srblin" za stanovnike Bosne.
Potomstvo i porodica
Otac mu je bio Radivoj.
Log (Sevnica)
Log je naseljeno mjesto u sastavu općine Sevnica, regija Posavska, Slovenija.
Historija
Do teritorijalne reorganizacije u Sloveniji nalazio se u sastavu stare općine Sevnica.
Stanovništvo
Na popisu stanovništva 2011. godine, Log je imao 317 stanovnika.
Japansko more
mini|desno|500px|Karta japanskog mora Japansko more dio je Tihog okeana. Smješteno je između Japanskog arhipelaga, tj. ostrva Hokkaido, Honshu i Kyushu na istoku, Korejskog poluostrva na zapadu, i Rusije i ostrva Sahalin na sjeveru.
Ime
U Južnoj Koreji zovu ga "Istočno more", a u Sjevernoj "Istočno korejsko more". Iako se obje Koreje protive tome, Japansko more zvanično je ime koje su prihvatili Svjetska hidrografska organizacija 1928. i Ujedinjene nacije.
Geografija
mini|lijevo|200px|Japansko more Japansko more povezano je s drugim morima preko šest moreuza:
Ima maksimalnu dubinu 3.742 m, a prosječna iznosi 1.752 m. Površina mu je 978.000 km2. Dno ima tri glavna bazena: Yamato na jugoistoku, Japanski na sjeveru i Tsushima na jugozapadu. Japanski je najdublji, a Tsushima najplići.
Ekonomski značaj
Sjeverni i jugoistočni dio mora bogati su ribom. Značaj ribolova u Japanskom moru pokazuje i sukob Japana i Južne Koreje u vezi s pravima nad Liancourtovim stijenama. Također je značajno zbog minerala, prije svega pijeska i magnetita, a postoje i određene rezerve prirodnog plina i nafte. Uslijed rasta ekonomije istočnoazijskih država, Japansko more postalo je značajan trgovinski pomorski put.
Spisak članova ANURS
Ovaj članak prikazuje sve članove Akademije nauka i umjetnosti Republike Srpske, od njenog osnivanja 1996. godine.
EDEM2
ER-degradacijskopojačavajući alfa-manozidazoliki protein jest enzim koji je kod ljudi kodiran genom EDEM2 sa hromosoma 20.
Aminokiselinska sekvenca
Dužina polipeptidnog lanca je 578 aminokiselina, a molekulska težina 64.753 Da.
Chinedu Ogbuke
Chinedu "Edu" Obasi Ogbuke (1. Juni 1986.) je nigerijski profesionalni nogometaš. Igra na poziciji napadača, a trenutačno je član njemačkog TSG Hoffenheima. Usto je član i nigerijske nogometne reprezentacije.
Ogbuke je svoju karijeru započeo u Norveškoj, kao i njegov sunarodnjak John Obi Mikel. Početkom juna 2005. povezivali su ga s engleskim Chelseom. Na Svjetskom U-20 prvenstvu u Holandiji, impresionirao je cijelu javnost svojim dobrim igrama u polufinalu i finalu.
Dana 14. oktobra 2006. povezivali su ga s još jednim engleski fudbalskim premierligašem, Arsenalom. Pisalo se da je već potpisao i za ruski CSKA Moskva i engleski Liverpool. Povezivali su ga sa raznim klubovima poput Wigana, Portsmoutha i Celtica.
Na kraju svega otišao je na dvotjednu probu u Portsmouth, gdje ga je vodio Harry Redknapp. On je bio zadovoljan njegovim igrama, ali bio je zabrinut njegovim radnim sposobnostima. Uz to Ogbuke nije mogao dobiti dozvolu za igranje u Velikoj Britaniji, zbog nedovoljnih nastupa za svoju reprezentaciju.
Dana 27. oktobra 2007. potpisuje ugovor sa njemačkim Hoffenheimom, ali ne zna se tačan iznos transfera.
Gradski stadion Prijedor
Historija
Od njegove izgradnje do početka rata u Bosni i Hercegovini, ovaj stadion je bio domaći teren FK Prijedora, da bi kasnih 1970-ih postao i dom FK Rudara koji se zbog poboljšanog plasamana u republičkoj lizi iz Ljubije preseljava u Prijedor. Od 1990-ih, prestankom rada FK Prijedora, gradski stadion ostaje na upotrebu FK Rudaru.
Opis
Gradski stadion u Prijedoru prima 3.540 gledalaca. Na sjeveru i zapadu se nalaze sjedeća, dok je na istoku samo stojeća tribina. Oko terena se nalazi atletska staza normne dužine od 400 metara te na jugu pristup za sanitetska vozila. Kabine timova su smještene ispod zapadne (centralne) tribine koja je pokrivena.
Osim za potrebe klubova, gradski stadion je korišten i za potrebe srednjih škola općine.
NGC 4619
NGC 4619 (također poznat kao IRAS 12393+3520, MCG 6-28-18, PGC 42594 i UGC 7856) je prečkasta spiralna galaksija koja je udaljena oko 318 miliona sg od Zemlje i nalazi se u sazviježđu Lovački psi. Najveći prečnik je 1,30 (120 hiljada sg) a najmanji 1,3 uglovnih minuta (120 hiljada sg). Prvo otkriće je napravio John Frederick William Herschel 1. maja 1785. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
INAVA
INAVA, ponekad označavan kao hipotetski protein LOC55765, jest protein nrepoznate funkcije koji je kod ljudi kodiran genom INAVA sa hromosoma 1. Manje uobičajeni aliasi gena uključuju oznake FLJ10901 i MGC125608.
Aminokiselinska sekvenca
Dužina polipeptidnog lanca je 663 aminokiseline, a molekulska težina 72.914 Da.
Struktura
Predviđeno je da se uoredene zavojnice nalale izmešu ostatka 130–160 i 200–260. Predviđeno je da sekundarni sastav bude oko 60% opredenih zavojnica, 30% alfa-heliksa i 10% beta-listova.
Lokacija
Kod ljudi, INAVA se nalazi na dugom kraku hromosoma 1, na lokusu 1q32.1. Proteže se na plus lancu, od pp 200,891.499 do bp 200,915.736 (24,238 kb).
Gensko susjedstvo
INAVA je okružen genoma za receptor 25, spojenim sa G-proteinskim (uzvodno) i glavnog člana porodice 3 koji je sličan toplotnom (MROH3P), predviđenim nizvodnim pseudogenom. Ribosomni pseudogenski 6 protein L34 (RPL34P6) je dalje uzvodno, a član porodice kinezina 21B je dalje nizvodno.
Promotor
Postoji sedam predviđenih promotora za INAVA, a eksperimentalni dokazi sugeriraju da se izoforme 1 i 2, kao najčešće, transkribiraju korištenjem različitih promotora. MatInspector, alat dostupan preko Genomatixa, korišten je za predviđanje mjesta vezanja transkripcijskih faktora unutar potencijalnih promotorskih regija. Transkripcijski faktori za koje se predviđa da ciljaju na očekivani promotor za izoformu 1 eksprimirani su u nizu tkiva. Najčešća ekspresijska tkiva su urogenitalni i nervni sistem, te koštana srž. Ovo se poklapa sa podacima o ekspresiji za protein INAVA, koji je visoko eksprimiran u bubrezima i koštanoj srži. Dijagram predviđenog promotorskog regiona, sa istaknutim mestima vezivanja faktora transkripcije, prikazan je desno. Faktori za koje se predviđa da će se vezati za promotorsku regiju izoforme 2 se razlikuju, a 12 od prvih 20 predviđenih faktora izraženo je u krvnim ćelijama i/ili tkivima kardiovaskularnog sistema.
Ekspresija
C1orf106 eksprimira se u širokom spektru tkiva. Podaci o ekspresiji iz GEO profila prikazani su ispod. Mjesta najveće ekspresije su navedena u tabeli. Ekspresija je umjerena u placenti, prostati, sjemenicima, plućima, pljuvačnim žlijezdama i dendritskim ćelijama. Niska razu+inaa mu je u mozgu, većini imunskih ćelija, nadbubrežnim žlijezdamya, maternici, srcu i adipocitima. Podaci o ekspresiji, iz različitih eksperimenata, pronađeni na GEO profilima, sugeriraju da je ekspresija INAVA pojačano regulirana u nekoliko karcinoma uključujući: rak pluća, jajnika, kolorektumski i dojke
Regulacija miRNK
miRNK-24 identificirana je kao mikroRNK koja bi potencijalno mogla ciljati INAVA iRNK. Prikazano je mjesto vezivanja koje se nalazi u 5' neprevedenoj regiji.
Opća svojstva
Izoforma 1, dijagram ispod, sadrži domen DUF3338, dvije regije niske složenosti i regiju bogatu prolinom. Protein je bogat argininom i prolinom i ima manju od prosječne količine asparagina i hidrofobnih aminokiselina, posebno fenilalanina i izoleucina. Izoelektrična tačka je 9,58, a molekulska težina nemodifikovanog proteina je 72,9 kDa. Nije predviđeno da protein ima N-terminalni signalni peptid, ali postoje predviđeni signali jedarne lokalizacije (NLS) i leucinom bogat jedarni eksportni signal.
Modifikacije
Predviđa se da je INAVA visoko fosforiliran. Mjesta fosfoilacije koja predviđa PROSITE prikazana su u tabeli ispod. NETPhos predviđanja ilustrovana su na dijagramu. Svaka linija ukazuje na predviđeno mjesto fosforilacije i povezuje se sa slovom koje predstavlja ili serin (S), treonin (T) ili tirozin (Y).
Homologija
INAVA je dobro konzervirana kod kičmenjaka kao što je prikazano u tabeli ispod. Sekvence su preuzete sa BLAST-a. i BLAT-a.
Grafikon identiteta sekvence u odnosu na vrijeme od divergencije za unose označene zvjezdicom prikazan je ispod. Boje odgovaraju stepenu srodnosti (zelena = blisko srodna, ljubičasta = udaljeni srodnik).
Paralozi
Proteini koji se smatraju INAVA paralozima nisu konzistentni između baza podataka. Napravljeno je višestruko poravnavanje sekvenci (MSA) potencijalno paralognih proteina kako bi se utvrdila vjerovatnoća prave paralogne veze. Sekvence su izvučene iz pretrage BLAST-a kod ljudi sa proteinom C1orf106. MSA sugerira da proteini dijele homologni domen, DUF3338, koji se nalazi kod eukariota. Dio višestrukog poravnavanja je prikazan ispod. Osim DUF domena (uokviren zelenom bojom), bilo je malo konzerviranosti. DUF3338 domen nema nikakva izvanredna fizička svojstva; međutim, značajan je nalaz da se predviđa da svaki od proteina u MSA ima dva signala jedarne lokalizacije. Predviđa se da će se svi proteini u MSA lokalizirati u jedru. U tabeli prikazano jr i poređenje konduciranih fizičnih svojstava proteina i SAPS-a.
Klinički značaj
U genskoj regiji INAVA identificirano je ukupno 556 jednonukleotidnih polimorfizama (SNP), od kojih je 96 povezano s kliničkim uzrokom. Rivas et al. dentificirali su četiri i SNP-a, prikazana u tabeli ispod, koji mogu biti povezani sa upalnom bolešću crijeva i Crohnovom bolešću. Prema GeneCards, druge asocijacije bolesti mogu uključivati multiplu sklerozu i ulcerozni kolitis.